b'\n_START_ARTICLE_\nDoktor \xc5\xbdivago (film)\n_START_SECTION_\nVsebina\n_START_PARAGRAPH_\nFilm se za\xc4\x8dne, ko mlado dekle privedejo pred generala Yevgrafa \xc5\xbdivaga. Ta ji razlo\xc5\xbei, da domneva, da je ona njegova ne\xc4\x8dakinja.  Nato ji za\xc4\x8dne pripovedovati zgodbo o  mlademu zdravniku in pesniku Juriju \xc5\xbdivagu. Ko je \xc5\xa1e otrok mu umre mama, ki mu zapusti le svojo balalajko. Po njenem pogrebu  se preseli k svojim sorodnikom. \xc4\x8cez nekaj let se poro\xc4\x8di s svojo mladostni\xc5\xa1ko ljubeznijo Tonyo. Medtem na drugem koncu mesta \xc5\xbeivi Lara, ki je zaro\xc4\x8dena z mladim revolucionarjem Pasho Antipovim, ima pa tudi afero z ljubimcem svoje matere Victorom Komarovskyem. Nato pa poleti leta 1914 izbruhne prva svetovna vojna. _NEWLINE_Yuri na boji\xc5\xa1\xc4\x8du slu\xc5\xbei kot zdravnik, Lara pa kot medicinska sestra. Tam se tudi prvi\xc4\x8d sre\xc4\x8data in postaneta dobra prijatelja, toda po koncu vojne se razideta. Jurij se nato vrne domov k svoji \xc5\xbeeni in sinu Sashi. Tam izve, da njihovo dru\xc5\xbeino oblasti preiskujejo zaradi sumljivih dejavnosti, zato se z vlakom odpravijo na dru\xc5\xbeinsko posest Varykino v bli\xc5\xbeini Urala. Med postankom vlaka Jurij sre\xc4\x8da Pasho, ki je sedaj eden izmed vodilnih generalov v ruski vojski. Ta Juriju pove, da Lara \xc5\xbeivi v bli\xc5\xbenjem mestu Yuriatin. Ko dru\xc5\xbeina kon\xc4\x8dno prispe do Varykina najdejo na hi\xc5\xa1i tablo, ki prepoveduje vstop vanjo, saj je hi\xc5\xa1a zdaj last dr\xc5\xbeave. Ker jim ne preostane ni\xc4\x8d drugega, se naselijo v majhi ko\xc4\x8di za goste poleg hi\xc5\xa1e. Dru\xc5\xbeina sre\xc4\x8dno \xc5\xbeivi do naslednje pomladi, ko Yuri v Yuriatinu po naklju\xc4\x8dju sre\xc4\x8da Laro. Takrat se med njima za\xc4\x8dne strastna afera, Lara pa mu slu\xc5\xbei tudi kot pesni\xc5\xa1ka muza. Nekega dne izve, da je Tonya spet nose\xc4\x8da, zato se odpravi k Lari, da bi prenehal z afero. Medtem ga zajamejo partizani in ga prisilijo k vstopu v vojsko, kjer slu\xc5\xbei kot zdravnik. Ko \xc4\x8dez dve leti kon\xc4\x8dno pobegne se vrne v Varykino, kjer najde prazno hi\xc5\xa1o, saj je njegova dru\xc5\xbeina medtem imigrirala v Pariz. Obi\xc5\xa1\xc4\x8de tudi Yuriatin, kjer ves sre\xc4\x8den ugotovi, da Lara \xc5\xa1e vedno \xc5\xbeivi tu. Nato se preseli k njej in njeni h\xc4\x8derki. Jurij in Lara nadaljujeta s svojo afero, nekega dne pa se pred vrati nepri\xc4\x8dakovano pojavi Larin biv\xc5\xa1i ljubimec Victor Komarovsky. Ta ju opozori, da je Lara zaradi svojega zakona z Pasho, ki je zdaj znan kot general Strelnikov, v veliki nevarnosti. Dru\xc5\xbeina se zato zate\xc4\x8de v Varykino, ki je bil medtem odprt in je znotraj popolnoma zamrznjen. V \xc2\xbbledeni pala\xc4\x8di\xc2\xab\xc2\xa0za\xc4\x8dne Jurij pisati svoje znamenite pesmi, ki jih posveti Lari. \xc4\x8cez nekaj \xc4\x8dasa se Komarovsky zopet vrne in  jih obvesti, da so Pasho ubili in da je Lara zato v \xc5\xa1e ve\xc4\x8dji nevarnosti. Jurij ji zato svetuje, da naj le sprejme Komarovskyevo pomo\xc4\x8d, zato odide z njim. Mnogo let pozneje se, zdaj \xc5\xbee mo\xc4\x8dno postarani Jurij, s tramvajem vozi po Moskvi. Skozi okno zagleda \xc5\xbeensko, ki je zelo podobna Lari, zato ste\xc4\x8de za njo. Med tekom ga zadane sr\xc4\x8dni infarkt. Na licu mesta se zgrudi po tleh in umre. Potem se zopet vrnemo v sedanjost, kjer Yevgraf dekletu razlo\xc5\xbei, da kljub naporu ni mogel izslediti niti Lare niti njene h\xc4\x8derke, ki naj bi bila plod njene ljubezni z Jurijem. Ker se dekle svojih star\xc5\xa1ev ne spominja, ji Yevgraf pusti oditi. Medtem, ko neimenovano dekle s svojim fantom odide, pa Yevgraf na njenem hrbtu zagleda znano balalajko. Takrat postane prepri\xc4\x8dan, da je kon\xc4\x8dno na\xc5\xa1el svojo dolgo iskano ne\xc4\x8dakinjo.'